http://www.loc.gov/mods/v3 http://www.loc.gov/standards/mods/v3/mods-3-2.xsd
Vybrané aspekty MiFID II zamerané na zvýšenie ochrany investora
Požiadavky kladené na regulované subjekty v súvislosti s vykonávaním ich činností, ktoré prináša MiFID II, sú v porovnaní s predchádzajúcou právnou úpravou komplexnejšie, čo má za následok aj vynaloženie dodatočných finančných prostriedkov tak do procesnej, ako aj do technickej stránky činnosti regulovaných subjektov. Nájdenie optimálneho riešenia, ktoré by zodpovedalo zákonným požiadavkám a zároveň by zohľadňovalo štruktúru konkrétneho obchodného modelu, je individuálnou výzvou každého regulovaného subjektu. Očakávaným výsledkom je „zvýšenie latky“, čo zabezpečí v rovine regulovaného subjektu dôslednejší prehľad o vlastnej činnosti, a tým aj priestor na jej samotné zefektívnenie. Pridanou hodnotou vo väzbe na klientov vyplývajúcou z úspešnej implementácie požiadaviek MiFID II môže byť aj skvalitnenie vzájomných vzťahov, a tak dlhodobo žiadané zvýšenie dôvery klientov v kapitálový trh. Tam, kde sa zvýši informovanosť klientov o relevantných skutočnostiach týkajúcich sa investovania, primárne sa zvýši aj ich pasívna ochrana.